# МЕЖДИНЕН ДОКЛАД ЗА ДЕЙНОСТТА

**30 юни 2017**

**Описание и преглед на дейността на Дружеството**

Ръководството представя своя междинен доклад и междинен финансов отчет на Груп Транс Енерджи ООД (Дружеството) за периода, приключващ на 30 юни 2017 г., изготвен в съответствие с Международните стандарти за финансово отчитане (МСФО), приети от Европейския съюз (ЕС). Междинният финансов отчет не е одитиран.

Основната дейност на Дружеството включва продажба на електрическа енергия и права за пренос на трансгранични капацитети. Електричеството, придобито от Дружеството през 2017 г. е основно за износ към пазара на Гърция и Румъния. Дружеството сключва договори за продажба на електрическа енергия след успешна покупка на капацитети. През шестмесечните периоди, приключващи на 30 юни 2017 г. и 30 юни 2016 г., основни клиенти на Дружеството са Юнит Електрик Енерджиси Топтан Сатис Итхалет ве Ихрачет А.С., Турция, Юнит Енерджи Трейд СРЛ, Румъния и ЛАГИЕ С.А., Гърция.

Финансовият резултат след данъци на Дружеството за периода, приключващ на 30 юни 2017 г., е печалба в размер на 347 хиляди лева (30 юни 2016 г.: 324 хиляди лева).

**Финансови инструмент и управление на риска**

Финансовите инструменти на Дружеството включват парични средства по банкови сметки, текущи вземания, текущи задължения, вкл. такива по получени заеми от свързани лица и банки. Основната цел на тези финансови инструменти е да се осигури финансиране за дейността на Дружеството.

Експозицията на Груп Транс Енерджи спрямо риска от промени в пазарните нива на лихвените проценти е свързан главно с дългосрочните задължения по заеми с плаващи лихвени проценти. Дружеството управлява лихвения риск като поддържа балансиран портфейл от дългове и привлечени средства с фиксирани и променливи лихвени проценти. Основната част от сделките на Дружеството са в евро и тъй като българският лев е обвързан с еврото при фиксиран курс, валутният риск се счита за ограничен. Тъй като вземанията на Груп Транс Енерджи се състоят основно от вземания от свързани лица, няма значителен кредитен риск, свързан с тях, независимо че основната част от вземанията са само от един длъжник (Юнит Електрик), тъй като той демонстрира добро финансово състояние. Част от вземанията на Дружеството от трети лица са обезпечени с издадени в полза на Дружеството банкови гаранции. Ефективното управление на ликвидността на Дружеството предполага осигуряване на достатъчно оборотни средства, главно чрез сделки с Юнит Енерджи Трейд и ЛАГИЕ С.А, както и използването на лихвоносно финансиране от свързани лица и банки.

**Информация за важни събития, настъпили през шестмесечието, и за тяхното влияние върху резултатите във финансовия отчет**

През периода, приключващ на 30 юни 2017 г. няма важни събития или такива от съществено значение за дейността на Дружеството.

**Информация относно сделките, сключени между емитента и свързани лица, през отчетния период**

Таблицата по-долу представя сделките между Дружеството и неговите свързани лица за шестмесечния период, приключващ на 30 юни 2017 г. и 30 юни 2016 г., и салдата към 30 юни 2017 г. и 31 декември 2016 г.:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *Свързано лице* |  | *Разходи за лихви* |  | *Задължения по получени заеми от свързани лица* |  | *Вид на сделките* |  | *Вид на връзката със свързаното лице* |
|  |  | **хил. лв.** |  | **хил. лв.** |  |  |  |  |
|  |  |  |  |  |  |  |  |  |
| Юнит Интернешънъл |  | 10 |  | 625 |  | Получен заем от свързано лице |  | Компания майка |
|  |  |  |  |  |  |  |  |  |
| **2017 г.** |  | **10** |  | **625** |  |  |  |  |
|  |  |  |  |  |  |  |  |  |
| Юнит Интернешънъл |  | 1 |  | 615 |  | Получен заем от свързано лице |  | Компания майка |
|  |  |  |  |  |  |  |  |  |
| **2016 г.** |  | **1** |  | **615** |  |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *Свързано лице* |  | *Покупки от свързани лица* |  | *Задължения към свързани лица* |  | *Вид на сделките* |  | *Вид на връзката със свързаното лице* |
|  |  | **хил. лв.** |  | **хил. лв.** |  |  |  |  |
|  |  |  |  |  |  |  |  |  |
| Юнит Електрик |  | 3,437 |  | 1,631 |  | Закупуване на електрическа енергия |  | Дружество под общ контрол |
| Юнит Енерджи Трейд СРЛ |  | 507 |  | 203 |  | Закупуване на електрическа енергия |  | Дружество под общ контрол |
| Юнит Енерджи Трейд СРЛ |  | - |  | 1,770 |  | Авансово плащане за продажба на електроенергия |  | Дружество под общ контрол |
| **2017 г.** |  | **3,944** |  | **3,604** |  |  |  |  |
| Юнит Електрик |  | 51 |  | 9 |  | Покупка на електрическа енергия |  | Дружество под общ контрол |
| Юнит Енерджи Трейд СРЛ |  | 169 |  | 412 |  | Покупка на електрическа енергия |  | Дружество под общ контрол |
| Юнит Енерджи Трейд СРЛ |  | - |  | 1,746 |  | Авансово плащане за продажба на електроенергия |  | Дружество под общ контрол |
| **2016 г.** |  | **220** |  | **2,167** |  |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *Свързано лице* |  | *Продажби към свързани лица* |  | *Вземания от свързани лица* |  | *Вид на сделките* |  | *Вид на връзката със свързаното лице* |
|  |  | **хил. лв.** |  | **хил. лв.** |  |  |  |  |
|  |  |  |  |  |  |  |  |  |
| Юнит Електрик |  | 108 |  | 108 |  | Продажба на електрическа енергия |  | Дружество под общ контрол |
| Юнит Електрик |  | - |  | 1,766 |  | Предоставени аванси за покупка на електрическа енергия |  | Дружество под общ контрол |
| Юнит Енерджи Трейд СРЛ |  | 2,560 |  | 595 |  | Продажба на електрическа енергия |  | Дружество под общ контрол |
| **2017 г.** |  | **2,668** |  | **2,469** |  |  |  |  |
| Юнит Електрик |  | 7,133 |  | - |  | Продажба на електрическа енергия |  | Дружество под общ контрол |
| Юнит Електрик |  | - |  | 3,677 |  | Предоставени аванси за покупка на електрическа енергия |  | Дружество под общ контрол |
| Юнит Енерджи Трейд СРЛ |  | 112 |  | 650 |  | Продажба на електрическа енергия |  | Дружество под общ контрол |
| Юнит Енерджи Трейд СРЛ |  | - |  | 125 |  | Предоставени аванси за покупка на електрическа енергия |  | Дружество под общ контрол |
|  |  |  |  |  |  |  |  |  |
| **2016 г.** |  | **7,245** |  | **4,452** |  |  |  |  |

Дружеството получава вътрешногрупови заеми от свързани лица – Юнит Интернешънъл Белгия и Груп Плюс. Условията по тези заеми са обобщени по-долу:

**1. Вътрешногрупов заем, предоставен от Юнит Интернешънъл С.А. на 27 юни 2011 г.:**

* Първоначална стойност на заема – лимит до 1,000 хил. евро
* Цел – финансиране оперативната дейност на Дружеството
* Първоначален падеж – 31 декември 2012 г; предоговорен падеж – 31 декември 2017 г.;
* Договорена лихва – 4% годишно плюс тримесечния юрибор за съответния период за депозитите в евро; плащането (главница и лихва) ще се извършва на датата на падежа (лихви се начисляват за всеки тримесечен период).

**2. Споразумение за прехвърляне на задължения: Груп Плюс - Юнит Интернешънъл С.А. от 16 юни 2011 г.**

* Първоначална стойност на заема – 27 хил. лв.
* Цел – заемът е предоставен от предишния собственик на Дружеството - Груп Плюс ООД. След придобиването от страна на групата Юнит, заемът е прехвърлен на новия собственик - Юнит Интернешънъл С.А.
* Първоначален падеж – 31 декември 2012 г.; предоговорен падеж – 31 декември 2017 г.
* Договорена лихва – 4% годишно над тримесечния юрибор за съответния период за депозитите в евро; плащането (главница и лихва) ще се извършва на датата на падежа (лихви се начисляват за всеки тримесечен период).

Джем Ширин Ерхан Йозил

Управител Управител

Груп Транс Енерджи ООД

27 юли 2017 г.

София, България